

**РЕПУБЛИКА СРБИЈА**

**АП ВОЈВОДИНА**

**ОПШТИНА НОВА ЦРЊА**

**Општинска управа Нова Црња**

Број:**III-01-101-22/23**

Дана:**21.04.2023.године**

Датум оглашавања: **25.04.2023**. године

Датум истека рока за пријављивање: **10.05.2023**. године

На основу члана 94. , 101. и 102. Закона о запосленима у аутономним покрајинама и јединицама локалне самоуправе („Службени гласник Републике Србије“ бр.21/2016, 113/2017 – др.закон, 95/2018 и 114/21), члана 12. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник Републике Србије“ бр. 95/16 и 12/22), члана 15. Правилника о организацији и систематизацији радних места у општинској управи општине Нова Црња („Службени лист општине Нова Црња“ бр.23/22) и Правилника о изменама и допунама правилника о организацији и систематизацији радних места у Општинској управи општине Нова Црња број I-06-12/23-1 („Службени лист општине Нова Црња“ број 7/23), Општинска управа оглашава:

**ЈАВНИ КОНКУРС ЗА ПОПУЊАВАЊЕ РАДНОГ МЕСТА НАМЕШТЕНИКА**

**У Општинској управи општине Нова Црња**

**I Орган у коме се радно место попуњава:**

Општинска управа општине Нова Црња, у Новој Црњи, ул. ЈНА 110

**II Радно места које се попуњава:**

**Радно место под редним бројем 11. Послови возача моторног возила** у оквиру Одељења за општу управу заједничке послове и јавне службе Општинске управе општине Нова Црња, систематизовано Правилником о организацији и систематизацији радних места у Општинској управи општине Нова Црња број I-06-39/22-1 („Службени лист општине Нова Црња“ број 23/22) и Правилника о изменама и допунама правилника о организацији и систематизацији радних места у Општинској управи општине Нова Црња број I-06-12/23-1 („Службени лист општине Нова Црња“ број 7/23).

**Звање**: намештеник IV врста радних места

**Опис послова и радних задатака:** Обавља превоз моторним возилом по издатом налогу

Председника општине, Заменика председника општине, Председника скупштине општине, Начелника општинске управе, као и службеника и намештеника Општинске управе, а по потреби и свих других лица; исписује путне налоге, води евиденцију о пређеној километражи као и евиденцију о укупном утрошку горива за сваки аутомобил појединачно на месечном нивоу, одговоран је за вршење техничког прегледа возила у прописаном року, стара се о уредном одржавању и исправности моторних возила и у вези са тим предлаже и предузима одређене мере,обавља и друге послове који по својој природи спадају у делокруг овог радног места или му буду одређени од стране Начелника општинске управе или непосредног руководиоца.

**Услови**: Стечено средње образовање у четворогодишњем трајању, односно IV степен стручне спреме или III степен стручне спреме, возачка дозвола за управљање моторним возилом „Б“ категорије и најмање годину дана искуства у струци.

**Стручна оспособљеност, знања и вештине које се проверавају у изборном поступку**: вештина комуникација-усмено.

**III Место рада:**

Нова Црња, ул. ЈНА 110.

**IV Услови за запослење**

Да је пунолетан држављанин Републике Србије, да има прописано образовање, да испуљава остале услове прописане законом, другим прописом и актом о систематизацији радних места, да није правоснажно осуђиван на безусловну казну затвора од најмање шест месеци и да му раније није престајао радни однос у државном органу,односно органу аутономне покрајине или јединицама локалне самоуправе,због теже повреде дужности из радног односа.

**V Рок за подношење пријаве на интерни конкурс** је 15 дана од дана оглашавања обавештења о јавном конкурсу у дневним новинама „Дневник“ и у новинама „Magyarszo“. Рок почиње да тече од 25.04.2023. године и истиче 10.05.2023. године.

**VI Докази који се прилажу уз пријаву на јавни конкурс**

* Биографија кандидата са подацима о контакту
* Оригинал или оверена фотокопија уверења о држављанству Републике Србије (не старије од шест месеци)
* Оверена фотокопија дипломе којом се потврђује стручна спрема;
* Оригинал или оверена фотокопија доказа о стеченом образовању у складу са условима радног места за које се подноси пријава (потврде, решења и други акти из којих се доказује на којим пословима, са којом стручном спремом и у којем периоду је стечено радно искуство);
* Оригинал или оверена фотокопија возачке дозволе
* Оригинал или оверена фотокопија уверење да кандидат није правоснажно осуђиван на безусловну казну затвора од најмање шест месеци (извод из казнене евиденције надлежне Полицијске управе издат након објављивања конкурса)
* Изјаву дату под материјалном и кривичном одговорношћу да кандидату раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа

**VII Провера оспособљености, знања и вештина кандидата у изборном поступку**

Са кандидатом чије су пријаве благовремене, допуштене, разумљиве, потпуне и уз које су приложени сви потребни докази и који испуњавају услове за рад на оглашеном радном месту, назначене вештине биће проверене у просторијама Општинске управе општине Нова Црња, ЈНА 110. О датуму спровођења изборног поступка кандидати ће бити обавештени телефонским путем, путем електронске поште или поште, на бројеве и адресе које су навели у пријави.

**VIII Лице које је задужено за давање обавештења о јавном конкурсу:**

Kлара Салма руководилац одењења за финансије и буџет, контакт телефон: 023 815-030

**IX Aдреса на коју се подноси пријава за јавни конкурс:**

Општинска управа општине Нова Црња, 23218 Нова Црња, ул. ЈНА 110, са назнаком: „за јавни конкурс за попуњавање радног места намештеника у Општинској управи општине Нова Црња“.

**X** Јавни конкурс ће бити објављен на web страници Општине Нова Црња:

[www. novacrnja. rs](http://www.sonovacrnja.org.rs)

**XI** Јавни конкурс спроводи Конкурсна комисија именована од стране начелника Општинске управе Нова Црња.

**ОПШТИНСКЕ УПРАВА ОПШТИНЕ НОВА ЦРЊА**